钦定古今图书集成/理学汇编/文学典/第190卷 > 释皎然诗式 > 《对句不对句》
## 钦定古今图书集成/理学汇编/文学典/第190卷 > 释皎然诗式 > 《对句不对句》

上句偶然孤发，其意未全，更资下句引之，方了。其对
语一句便显，不假下句。此少相敌，功夫稍殊，请试论
之。夫对者如天尊地卑，君臣父子，盖天地自然之数，
若斤斧迹存，不合自然，则非作者之意。又《诗》语二句
相须，如鸟有翅。若“惟擅工”一句，虽奇且丽，何异于鸳
鸯五色，只翼而飞著哉！